Jérôme Baloge

**Jérôme Baloge** (esperanta prononco Ĵerome Baloĵ) estas franca politikisto, ano de la radikala partio kaj urbestro de la urbo Niorto.

## Biografio 
Jérôme Baloge, naskiĝinta la 28an aprilo 1973 en Niorto, estas filo de estro de la MAAF, franca kompanio de asekuro, kaj de instruistino .

## Formado 
En 1996, li prezentas memuaron en universitato Panthéon-Sorbonnefr sub la direkto de Jacques Soppelsafr pri «Lingvo, kaŭzo de internaciaj interrilatoj: lingvaj internaciaj spacoj, solidarecoj kaj komunecoj». En 2004, li ekhavas doktorecan tezon de politika scienco en la sama universitato, pri lingvaj vetooj en internaciaj rilatoj. .

## Kariero 
### Profesia kariero 
Loka direkto en ERDF (franca kompanio de elektraj retoj), li instruas geopolitikon en Parizo. Li dediĉiĝas al sia urbestreco ekde sia elektigo en 2014.

### Politika kariero 
#### Politikaj movadoj 
Jérôme Baloge estas socia gaŭlisto. Li estas fondinta kaj ĝenerala sekretario de «Appel d’R», movado de junuloj sekvantaj Philippe Seguin, por subteni la kandidatecon de Jean-Pierre Chevenement por la prezidanta elekto de 2002, por kiu li engaĝiĝis.

En 2003, li iĝis la prezidanto-fondanto de «Union gaulliste pour une France républicaine» («Gaullista unuiĝo por respublika Francio»). Tiu movado kunfandiĝis en 2008 kun «Action pour le renouveau du gaullisme et de ses objectifs sociaux» («Agado por la renovigo de la gaullismo kaj de siaj sociaj celoj») de la malnova ministro Jean Chardonnel. Li estis elektata ĝenerala sekretario de tiu nova movado: «Convention des gaullistes sociaux pour la Ve République» («Konvencio de sociaj gaullistoj por la kvina respubliko»). Jean Chardonnel cedis al li la prezidantecon en fino 2013.

#### Elekta kariero 
En 2002, li estis kandidato al la deputita baloto en la unua distrikto en Du-Sevroj, kaj ekhavis 1,06% da voĉdonoj en la unua vico.

En 2008, kvina sur la opozicia listo, li estis elektita municipa konsiliano.

En 2011, li malsukcesis la kantonan batalon en la kantono okcidenta-Niorto kontraŭ la elirantulo Gérard Zabatta.

En 2012, li malsukcesis la deputitan batalon en la dua vico kun 43,80% da voĉdonoj.

La 23an de marto 2014, li estis elektita urbestro de Niort ekde la unua vico, kun 54,32% da voĉdonoj kontraŭ la eliranta deputitino-urbestrino Geneviève Gaillard, finiganta ses jardekojn da maldekstra potenco. Li estis oficiale elektita urbestro dum la municipa koncilio je la 28 marto 2014.

La 14an de aprilo 2014, li estis elektita prezidanto de la aglomera komunumaro de Niortlando..

La 15-an de marto 2020, li estis reelektita urbestro de Niort, ricevinte ekde la unua balotvico preskaŭ 68% da voĉdonoj.

#### Rimarkindaj agoj kiel urbestro de Niort 
* Fermo de la nacia centro de la strataj artoj de Niort, lokita de 2011 en la fabrikoj Boinot
* Fino de la multigo de la lokaj impostoj
* Instalado da inspektaj filmiloj
* Kreskigo de komercaj zonoj
* Provoj de revigligo de la centro de la urbo 
* Instalado de servo de kantino je la merkredo por la infanoj
* Rifuzo bonvenigi migrulojn el Kalezo sed vortumas sian «poveblecon por bonvenigi kelkajn siriajn familiojn precize fuĝantajn la militon kaj la persekutojn, kaj dezirantajn trovi azilon en Francio »
* Historia rekonsistigo de la alveno de Napoleono Bonaparte en Niorto la 7an aŭgusto 1808
* Kreado de la senpaga unua horo de haltado en parkumejo de la Brèche por revigligi ĝin
* Iniciato de studo pri voja norda ĉirkaŭiro
* Senpageco de la busoj
* Renovigo de la Moulin du Roc
* Kreado de «lernejo de la dua ŝanco»
* Rearanĝo de la historia situo de Boinot

## Ligiloj 
* Urbestrejo de Niort: https://www.vivre-a-niort.com/
* Radikala Partio: http://www.partiradical.net/ 

## Referencoj 
Kategorio:Studentoj de universitato Parizo 1 Panthéon Sorbonne
Kategorio:Francaj politikistoj
Kategorio:Urbestroj de Francio
Kategorio:Politikistoj de Deux-Sèvres